钦定古今图书集成/明伦汇编/官常典/第650卷 > 萧文璧
## 钦定古今图书集成/明伦汇编/官常典/第650卷 > 萧文璧

按《济南府志》：“文璧，号朴庵，关中人。万历二年，知禹城
县。值凶岁，蒿目计之，问民疾苦，视产厚薄为登降。巨
豪沃壤，尝巧赂里胥，幸脱差使，而瘠弱废业者卒不
获轻减。文璧均定案牍，手注参互，其丁产上下轻重，
无不相恤。流亡来复，且为给牛力，资垦辟。历三岁，来
复征科如旧额，岁时上官行部暨道路使者，供亿转”
置，为费不赀。旧一以委诸编户，文璧定吏会之议，使
度支在官，无得伤农，且稽核有法，禁绝渔冒，数十年
弊政一朝更始。新庙学，崇文教，士之为其陶铸者，皆
得第去。以课最擢济宁知州，禹人为立《去思碑》。